
Федоров аудандық мәслихатының 
сегізінші шақырылымы кезектен тыс сессиясы 
отырысының хаттамасы

Федоров ауылы





    
2026 жылғы 18 қыркүйек
Сессияны Федоров аудандық мәслихатының төрағасы Берик Ескендирович Исенгазин ашады және жүргізеді.

Б.Е. Исенгазин
Қайырлы күн!

Бүгін аудандық мәслихаттың кезектен тыс сессиясының отырысы өткізілуде.
 
11 депутаттан сессияға 9 қатысып отыр, қалған депутаттар дәлелді себептер бойынша қатыспады. Кворум бар, сессия өз жұмысын бастауға құқылы.
Сессияға аудан әкімінің орынбасарлары, мемлекеттік мекемелердің басшылары, Қоғамдық кеңестің, қоғамдық бірлестіктер мен бұқаралық ақпарат құралдарының өкілдері шақырылды. 
Құрметті депутаттар, кезектен тыс сессияның күн тәртібін бекітуіміз қажет. Күн тәртібінің жобасы Сіздерге алдын ала берілген болатын.
Сессиясының күн тәртібінде келесі мәселе ұсынылады: 
1. Мәслихаттың  2023 жылғы 9 қаңтардағы № 179 «Федоров аудандық мәслихатының аппараты» мемлекеттік мекемесі туралы ережені бекіту туралы»  шешіміне өзгеріс енгізу туралы.
2. Федоров аудандық мәслихатының кейбір шешімдерінің күші жойылды деп тану туралы.
3. Мәслихаттың 2023 жылғы 27 желтоқсандағы № 95 «Федоров ауданының учаскелік сайлау комиссияларының мүшелерін сайлау туралы» шешіміне өзгерістер енгізу туралы.

4. Мәслихаттың 2020 жылғы 27 қаңтардағы № 406 «Федоров ауданы әкімдігінің жанындағы кәмелетке толмағандардың істері және олардың құқықтарын қорғау жөніндегі комиссияның құрамын бекіту туралы» шешіміне өзгеріс енгізу туралы.

Күн тәртібін бекітуді ұсынамын.

Басқа ұсыныстар бар ма? Жоқ.

Егер басқа ұсыныстар болмаса, дауыс берулеріңізді сұраймын.

Кім қолдайды? Қарсы? Қалыс қалғандар бар ма?

Бірауыздан қабылданды.

«Аудандық мәслихаттың сегізінші шақырылымы кезектен тыс сессиясының күн тәртібі туралы» шешім сессия хаттамасына қоса беріледі.
Регламент бойынша: қарастырылып отырған мәселе бойынша қажеттілігіне қарай уақыт беруді ұсынамын.
Мәселелерді қарауға көшеміз.
 «Мәслихаттың 2023 жылғы 9 қаңтардағы № 179 «Федоров аудандық мәслихатының аппараты» мемлекеттік мекемесі туралы ережені бекіту туралы» шешіміне өзгеріс енгізу туралы» бірінші мәселе бойынша «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының Заңына сәйкес Федоров аудандық мәслихатының аппараты» мемлекеттік мекемесі туралы ережені жаңа редакцияда жазу қажет.


Құрметті депутаттар, шешім жобасы қолдарыңызда бар. 
Дауыс беруіңізді сұраймын.
Кім жақтайды? Кім қарсы? Қалыс қалды? 
Бірауыздан қабылданды.
«Мәслихаттың  2023 жылғы 9 қаңтардағы № 179 «Федоров аудандық мәслихатының аппараты» мемлекеттік мекемесі туралы ережені бекіту туралы»  шешіміне өзгеріс енгізу туралы» шешім сессия хаттамасына қоса беріледі. 

Күн тәртібіндегі келесі мәселе «Федоров аудандық мәслихатының кейбір шешімдерінің күші жойылды деп тану туралы».
«Құқықтық актілер туралы» Қазақстан Республикасы Заңының 27-бабы  1-тармағына сәйкес мәслихаттың 2023 жылғы 22 қарашадағы № 82 «Әлеуметтік көмек көрсетудің, оның мөлшерлерін белгілеудің және мұқтаж азаматтардың жекелеген санаттарының тізбесін айқындаудың қағидаларын бекіту туралы» шешімін, сондай-ақ оған өзгерістер мен толықтырулар енгізу туралы шешімдерді күші жойылды деп тану қажет.
Құрметті депутаттар шешім жобасы бойынша ұсыныстарыңыз, ескертпелеріңіз болады ма? Жоқ.

Егер болмаса, дауыс беруіңізді сұраймын. 

Кім жақтайды? Кім қарсы? Қалыс қалды? 
Бірауыздан қабылданды.
«Федоров аудандық мәслихатының кейбір шешімдерінің күші жойылды деп тану туралы» шешім сессия хаттамасына қоса беріледі. 

Келесі мәселе «Мәслихаттың 2023 жылғы 27 желтоқсандағы № 95 «Федоров ауданының учаскелік сайлау комиссияларының мүшелерін сайлау туралы» шешіміне өзгерістер енгізу туралы».

«Қазақстан Республикасындағы сайлау туралы» Қазақстан Республикасы Конституциялық Заңының 10-бабына сәйкес, шығып қалғандардың орнына учаскелік сайлау комиссияларының мүшелерін сайлау қажет:

№ 813 учаскелік сайлау комиссиясы бойынша 
Жодь Андрей Леонидович.
№ 836 учаскелік сайлау комиссиясы бойынша 
Кульмухамбетова Бахыт Абдусаламовна.
№ 846 учаскелік сайлау комиссиясы бойынша 
Шаймарданова Ирина Эдгартовна.


Құрметті депутаттар, шешім жобасы сіздердің қолдарыңызда бар.

Дауыс беруіңізді сұраймын. 

Кім жақтайды? Кім қарсы? Қалыс қалды? 
Бірауыздан қабылданды.
«Мәслихаттың 2023 жылғы 27 желтоқсандағы № 95 «Федоров ауданының учаскелік сайлау комиссияларының мүшелерін сайлау туралы» шешіміне өзгерістер енгізу туралы» шешім сессия хаттамасына қоса беріледі. 

Күн тәртібінің соңғы мәселесі «Мәслихаттың 2020 жылғы 27 қаңтардағы № 406 «Федоров ауданы әкімдігінің жанындағы кәмелетке толмағандардың істері және олардың құқықтарын қорғау жөніндегі комиссияның құрамын бекіту туралы» шешіміне өзгеріс енгізу туралы».

Кадрлық өзгерістерге байланысты комиссия құрамын жаңа редакцияда жазу қажет.
Құрметті депутаттар, шешім жобасы сіздердің қолдарыңызда бар, ұсыныстарыңыз, ескертпелеріңіз болады ма? Жоқ.

Егер болмаса, дауыс беруіңізді сұраймын. 

Кім жақтайды? Кім қарсы? Қалыс қалды? 
Бірауыздан қабылданды.
«Мәслихаттың 2020 жылғы 27 қаңтардағы № 406 «Федоров ауданы әкімдігінің жанындағы кәмелетке толмағандардың істері және олардың құқықтарын қорғау жөніндегі комиссияның құрамын бекіту туралы» шешіміне өзгеріс енгізу туралы» шешім сессия хаттамасына қоса беріледі. 

Құрметті депутаттар! Кезектен тыс сессия күн тәртібіндегі мәселелер қаралды. 
Сессияны жүргізуде ескертпелеріңіз, ұсыныстарыңыз бола ма? Жоқ.
Өтінішпен немесе хабарламамен сөз сөйлеймін деушілер бар ма? Жоқ.

Сессия жабық деп жарияланады.

Жұмыстарыңыз үшін барлықтарыңызға рахмет.

Федоров аудандық 
мәслихатының төрағасы






Б. Исенгазин
